CELEX: 32019D0451
Language: hu
Date: 2019-03-19 00:00:00
Title: A Bizottság (EU) 2019/451 végrehajtási határozata (2019. március 19.) az építési termékekre vonatkozó, a 305/2011/EU európai parlamenti és tanácsi rendelet támogatására kidolgozott harmonizált szabványokról (EGT-vonatkozású szöveg.)

20.3.2019   
               
               
                  HU
               
               
                  Az Európai Unió Hivatalos Lapja
               
               
                  L 77/80
               
            
         A BIZOTTSÁG (EU) 2019/451 VÉGREHAJTÁSI HATÁROZATA
         (2019. március 19.)
         az építési termékekre vonatkozó, a 305/2011/EU európai parlamenti és tanácsi rendelet támogatására kidolgozott harmonizált szabványokról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendeletre (1) és különösen annak 17. cikke (5) bekezdésére,
         mivel:
         
                     (1)
                  
                  
                     A 305/2011/EU rendeletnek megfelelően a gyártóknak a harmonizált szabványokban foglalt módszereket és kritériumokat kell alkalmazniuk – mely szabványok hivatkozásait közzétették az Európai Unió Hivatalos Lapjában – az olyan építési termékek teljesítményének értékelése során, amelyek alapvető jellemzőik tekintetében az említett szabványok hatálya alá tartoznak.
                  
               
                     (2)
                  
                  
                     1996. augusztus 29-i M/109. sz., 1999. január 29-i M/130. sz., 2001. június 26-i M/139. sz., 1998. december 14-i M/122. sz. és 2000. május 5-i M/135. sz. levelében a Bizottság felkéréseket intézett az Európai Szabványügyi Bizottsághoz (CEN) annak érdekében, hogy dogozza ki a 89/106/EGK tanácsi irányelvet (2) támogató harmonizált szabványokat (a továbbiakban: megbízások). A megbízások alapján kidolgozott harmonizált szabványok hivatkozásait közzétették az Európai Unió Hivatalos Lapjában (3).
                  
               
                     (3)
                  
                  
                     A megbízások lehetővé teszik az azok alapján kidolgozott harmonizált szabványok felülvizsgálatát. A technikai fejlődés, valamint a 305/2011/EU rendelet előírásainak figyelembevétele érdekében a CEN az említett harmonizált szabványok közül többet felülvizsgált. A CEN konkrétan a következő termékekre vonatkozó harmonizált szabványokat vizsgálta felül: tűzjelző berendezések, szálerősítésű cement tetőfedő lemezek és idomelemek, építési üveg és szálerősítésű cement burkolóelemek.
                  
               
                     (4)
                  
                  
                     A Bizottság megvizsgálta, hogy a CEN által felülvizsgált harmonizált szabványok megfelelnek-e a vonatkozó megbízásoknak és a 305/2011/EU rendeletnek.
                  
               
                     (5)
                  
                  
                     A CEN által felülvizsgált harmonizált szabványok megfelelnek a vonatkozó megbízásoknak és a 305/2011/EU rendeletnek. Ezért a szóban forgó szabványok hivatkozásait indokolt közzétenni az Európai Unió Hivatalos Lapjában.
                  
               
                     (6)
                  
                  
                     A 305/2011/EU rendelet 17. cikke (5) bekezdésének megfelelően egy másik harmonizált szabvány helyébe lépő minden egyes harmonizált szabvány esetében fel kell tüntetni a párhuzamos hatályosság időszakát. Ilyen párhuzamos hatályossági időszakot jeleztek az Európai Unió Hivatalos Lapjában (4) közzétett EN 15824:2017 számú, szerves kötőanyagokat tartalmazó kültéri és beltéri vakolatokra vonatkozó szabvány esetében. Mivel ez az időszak nem elegendően hosszú ahhoz, hogy a gyártók felkészüljenek a szabvány alkalmazására, új párhuzamos hatályossági időszakot szükséges meghatározni a termék vonatkozásában.
                  
               
                     (7)
                  
                  
                     Annak érdekében, hogy a gyártók a lehető leghamarabb alkalmazhassák a felülvizsgált harmonizált szabványokat, ez a határozat az Európai Unió Hivatalos Lapjában való kihirdetésének napján lép hatályba,
                  
               ELFOGADTA EZT A HATÁROZATOT:
         
            1. cikk
            A 305/2011/EU rendelet támogatására kidolgozott és e határozat I. mellékletében felsorolt, építési termékekre vonatkozó harmonizált szabványok hivatkozásai közzétételre kerülnek az Európai Unió Hivatalos Lapjában.
         
         
            2. cikk
            A 305/2011/EU rendelet támogatására kidolgozott és e határozat II. mellékletében felsorolt, építési termékekre vonatkozó harmonizált szabványok hivatkozásai közzétételre kerülnek az Európai Unió Hivatalos Lapjában, az említett szabványokra vonatkozó új párhuzamos hatályossági időszakkal.
         
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2019. március 19-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 88., 2011.4.4., 5. o.
         
         
            (2)  A Tanács 89/106/EGK rányelve (1988. december 21.) az építési termékekre vonatkozó tagállami törvényi, rendeleti és közigazgatási rendelkezések közelítéséről (HL L 40., 1989.2.11., 12. o.).
         
            (3)  HL C 92., 2018.3.9., 139. o.
         
         
            (4)  HL C 92., 2018.3.9., 139. o.
         
      
      
         
            I. MELLÉKLET
            
                        Szám
                     
                     
                        A szabvány hivatkozása
                     
                     
                        A helyettesített szabvány hivatkozása
                     
                     
                        A párhuzamos hatályosság időszakának kezdete
                        (éééé.hh.nn.)
                     
                     
                        A párhuzamos hatályosság időszakának vége
                        (éééé.hh.nn.)
                     
                  
                        1.
                     
                     
                        EN 54-5:2017+A1:2018
                        tűzjelző berendezések – 5. rész: Hőérzékelők – pontszerű hőérzékelők
                     
                     
                        EN 54-5:2000
                        tűzjelző berendezések – 5. rész: Hőérzékelők – pontszerű érzékelők
                        EN 54-5:2000/A1:2002
                     
                     
                        2019.yy.xx.
                     
                     
                        2022.8.31.
                     
                  
                        2.
                     
                     
                        EN 54-7:2018
                        tűzjelző berendezések – 7. rész: Füstérzékelők – Szórt fénnyel, átbocsátott fénnyel vagy ionizációval működő pontszerű füstérzékelők
                     
                     
                        EN 54-7:2000
                        tűzjelző berendezések – 7. rész: Füstérzékelők – Szórt fénnyel, átbocsátott fénnyel vagy ionizációval működő pontszerű érzékelők
                        EN 54-7:2000/A1:2002
                        EN 54-7:2000/A2:2006
                     
                     
                        2019.yy.xx.
                     
                     
                        2022.8.31.
                     
                  
                        3.
                     
                     
                        EN 492:2012+A2:2018
                        Szálerősítésű cement tetőfedő lemezek és idomelemek – Termékkövetelmények és vizsgálati módszerek
                     
                     
                        EN 492:2012
                        Szálerősítésű cement tetőfedő lemezek és idomelemek – Termékkövetelmények és vizsgálati módszerek
                     
                     
                        2019.yy.xx.
                     
                     
                        2020.yy.xx.
                     
                  
                        4.
                     
                     
                        EN 1096-4:2018
                        Építési üveg – Bevonatos üveg – 4. rész: Termékszabvány
                     
                     
                        EN 1096-4:2004
                        Építési üveg – Bevonatos üveg – 4. rész: A megfelelőség értékelése/Termékszabvány
                     
                     
                        2019.yy.xx.
                     
                     
                        2020.yy.xx.
                     
                  
                        5.
                     
                     
                        EN 1279-5:2018
                        Építési üveg – Szigetelő üvegegységek – 5. rész: Termékszabvány
                     
                     
                        EN 1279-5:2005+A2:2010
                        Építési üveg – Szigetelő üvegegységek – 5. rész: A megfelelőség értékelése
                     
                     
                        2019.yy.xx.
                     
                     
                        2020.yy.xx.
                     
                  
                        6.
                     
                     
                        EN 12467:2012+A2:2018
                        Szálerősítésű cement burkolóelemek – Termékkövetelmények és vizsgálati módszerek
                     
                     
                        EN 12467:2012
                        Szálerősítésű cement burkolóelemek – Termékkövetelmények és vizsgálati módszerek
                     
                     
                        2019.yy.xx.
                     
                     
                        2020.yy.xx.
                     
                  
      
      
         
            II. MELLÉKLET
            
                        Szám
                     
                     
                        A szabvány hivatkozása
                     
                     
                        A helyettesített szabvány hivatkozása
                     
                     
                        A párhuzamos hatályosság időszakának kezdete
                        (éééé.hh.nn.)
                     
                     
                        A párhuzamos hatályosság időszakának vége
                        (éééé.hh.nn.)
                     
                  
                        1.
                     
                     
                        EN 15824:2017
                        Szerves kötőanyagokat tartalmazó kültéri és beltéri vakolatok előírásai
                     
                     
                        EN 15824:2009
                        Szerves kötőanyagokat tartalmazó kültéri és beltéri vakolatok előírásai
                     
                     
                        2018.3.9.
                     
                     
                        2020.3.9.